
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 197
                                                              din 31 august 2023
privind prelungirea şi preluarea unor contracte de închiriere având ca obiect 

terenuri ocupate de construcții – garaje

     
 

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 26.496/02.08.2023 şi la Consiliul Local Sighișoara cu nr. 28.232/22.08.2023, de referatul de aprobare, înregistrat cu nr. 26.500/02.08.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că se impune prelungirea unor contracte de închiriere, încheiate cu persoane fizice având ca obiect terenuri ocupate de construcţii – garaje, al căror termen expiră, conform tabelului nominal – anexa nr. 1;
           Având în vedere cererea înregistrată la Municipiul Sighișoara cu nr. 25.655/26.07.2023, formulată de doamna Grindea Ştefania - Livia, prin care solicită preluarea contractului de închiriere nr. 122/2014, așa cum a fost modificat și completat prin actele adiționale nr. 1/22.12.2014 şi nr. 2/20.12.2019, având ca obiect terenul situat în Municipiul Sighișoara, str. Târnavei, f. nr., în suprafață de 17 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualul chiriaș al terenului, doamna Grillo Sevastiţa conform contractului de vânzare - cumpărare, anexat cererii formulate, cu încheierea de legalizare de semnătură  nr. 6/26.07.2023;

            Având în vedere cererea înregistrată la Municipiul Sighişoara cu nr. 26.100/31.07.2023, formulată de Bolea Gabriela - Dana şi Bolea Călin, prin care se solicită preluarea contractului de închiriere nr. 264/2000, așa cum a fost modificat și completat prin actele adiționale nr. 1/10.06.2005, nr. 2/07.01.2010, nr. 3/22.12.2014 şi nr. 4/20.12.2019, având ca obiect terenul situat în Municipiul Sighișoara, Ale. Panseluţelor, f. nr., lot 12, nr. top. 3460, în suprafață de 16,50 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualul chiriaș al terenului, Bolea Marius, ai cărui moștenitori sunt, potrivit certificatului de moştenitor nr. 103/2023, anexat cererii;
Ținând cont de clauza din contractele de închiriere, care prevede că la expirarea termenului, proprietarul/administratorul poate prelungi contractele, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură teren, care fac obiectul contractelor de închiriere, al căror termen expiră, conform tabelului nominal – anexa nr. 1, sunt situate în intravilanul Municipiului Sighișoara şi sunt cuprinse în listele de inventar ale Municipiului Sighişoara – domeniul public şi privat;
Având în vedere că prin prelungirea contractelor de închiriere amintite, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că prin prelungirea şi preluarea contractelor de închiriere se aduc venituri suplimentare la bugetul local;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7, precum şi a art. 14, art. 15, art. 20 şi respectiv art. 21, după caz, din contractele de închiriere având ca obiect terenuri ocupate de construcţii – garaje, al căror termen va expira, conform tabelului nominal anexa nr. 1, precum şi a contractelor de închiriere preluate;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 26.497/02.08.2023, prin care se propune prelungirea şi preluarea unor contracte de închiriere având ca obiect terenuri ocupate de construcții – garaje;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și lit. ,,bˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. (1) Se aprobă prelungirea contractelor de închiriere, încheiate cu persoane fizice având ca obiect terenuri ocupate de construcţii – garaje, al căror termen expiră, conform tabelului nominal – anexa  nr. 1 la prezenta hotărâre.

(2) Perioada pentru care se aprobă prelungirea contractelor de închiriere prevăzute în anexa nr. 1 la prezenta hotărâre este de 5 (cinci) ani, cu posibilităţi de prelungire.

(3) În situația în care, pentru contractele de închiriere prevăzute la art. 1 alin. (1) – anexa nr. 1 la prezenta hotărâre, se impune actualizarea chiriei raportat la prevederile legale aplicabile în materie, în vigoare la data încheierii actelor adiționale, se vor aplica dispozițiile acestora, în funcție de destinația bunurilor care fac obiectul contractelor de închiriere și vor fi indexate cu indicele de inflaţie anual.

 (4) Ca o consecință a prevederilor de mai sus, art. 7 din Capitolul IV. PREȚUL ȘI MODALITĂȚI DE PLATĂ din cuprinsul contractelor de închiriere prevăzute în anexa nr. 1 la prezenta hotărâre, așa cum au fost prelungite potrivit art. 1 alin. (2), se modifică şi va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 și în data de 30.09 a anului în curs, începând cu data încheierii contractuluiˮ.
 (5) Tot ca o consecință a prevederilor de mai sus, art. 14, art. 15, respectiv art. 21, după caz, din Capitolul VIII. RĂSPUNDEREA CONTRACTUALĂ din contractele de închiriere prevăzute în anexa nr. 1 la prezenta hotărâre, așa cum au fost prelungite potrivit prevederilor art. 1 alin. (2) din prezenta, se modifică şi vor avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ

(6) Prelungirea şi modificarea, după caz, a contractelor de închiriere prevăzute în anexa nr. 1 la prezenta hotărâre, se va face prin act adiţional.

              Art. 2. (1) Se aprobă preluarea, începând cu data de 01.09.2023, de către doamna Grindea Ştefania - Livia de la actualul chiriaş al terenului Grillo Sevastiţa, a contractului de închiriere nr. 122/2014, așa cum a fost modificat și completat prin actele adiționale nr. 1/22.12.2014 şi nr. 2/20.12.2019, având ca obiect terenul situat în Municipiul Sighișoara, str. Târnavei, f. nr., în suprafață de 17 mp., cu destinația de teren ocupat de construcţia – garaj, ca urmare a dobândirii în proprietate a construcţiei garaj, conform contractului de vânzare - cumpărare, având încheierea de legalizare de semnătură nr. 6/26.07.2023.

  (2) Durata contractului de închiriere rămasă din durata iniţială de 5 (cinci) ani a contractului este de 1 (un) an şi 4 (patru) luni, respectiv de la data de 01.09.2023 până la data de 31.12.2024, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului conform art. 2 alin. (1) din prezenta hotărâre și va fi indexat cu indicele de inflaţie anual. 

  (4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 și în data de 30.09 a anului în curs, începând cu data încheierii contractuluiˮ.

(5) Se aprobă modificarea art. 14 din Capitolul VIII. RĂSPUNDEREA CONTRACTUALĂ din contractul de închiriere amintit, aşa cum a fost preluat potrivit prevederilor art. 2 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

 (6) Restul clauzelor contractuale din contractul de închiriere, astfel cum a fost preluat potrivit art. 2 alin. (1) din prezenta hotărâre, îşi menţin valabilitatea între Municipiul Sighişoara şi doamna Grindea Ştefania - Livia.

Art. 3. (1) Se aprobă preluarea, începând cu data de 01.09.2023, a contractului de închiriere nr. 264/2000, așa cum a fost modificat și completat prin actele adiționale nr. 1/10.06.2005, nr. 2/07.01.2010, nr. 3/22.12.2014 şi nr. 4/20.12.2019, având ca obiect terenul situat în Municipiul Sighișoara, Aleea Panseluţelor, f. nr., lot 12, nr. top. 3460, în suprafață de 16,50 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de către numiții Bolea Gabriela - Dana şi Bolea Călin, de la actualul chiriaș al terenului Bolea Marius, ai cărui moștenitori sunt, potrivit certificatului de moştenitor nr. 103/2023.
(2) Durata termenului de închiriere rămasă din durata iniţială de 5 (cinci) ani a contractului de închiriere este de 1(un) an şi 4 (patru) luni, respectiv de la data de 01.09.2023 până la data de 31.12.2024, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului conform art. 3 alin. (1) din prezenta hotărâre și va fi indexat cu indicele de inflaţie anual. 

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ din contractul de închiriere amintit, așa cum a fost preluat potrivit prevederilor art. 3 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 și în data de 30.09 a anului în curs, începând cu data încheierii contractuluiˮ.

(5) Se aprobă modificarea art. 20 din Capitolul VIII. RĂSPUNDEREA CONTRACTUALĂ din contractul de închiriere amintit, aşa cum a fost preluat potrivit prevederilor art. 3 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Restul clauzelor contractuale din contractul de închiriere amintit, astfel cum a fost preluat potrivit art. 3 alin. (1) din prezenta hotărâre, îşi menţin valabilitatea între Municipiul Sighişoara şi numiții Bolea Gabriela - Dana şi Bolea Călin.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

       Moiseș Florian Dan   
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcția Arhitect Șef;

  8 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

18 ex.  

B.A.

